ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 13.07.1998 
COM(1998) 456 τελικό 
Πρόταση 
απόφασης του Συμβουλίου για την κοινή θέση της Κοινότητας στο πλαίσιο του Μικτού 
Συμβουλίου ΕΚ-Μεξικού 
σχετικά με τους εσωτερικούς κανονισμούς του Μικτού Συμβουλίου και της Μικτής 
Επιτροπής 
(υποβληθείσα από την Επιτροπή) 

Αιτιολογική έκθεση 
Η ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής 
Κοινότητας και των Ηνωμένων Μεξικανικών Πολιτειών που τέθηκε σε ισχύ την 1η Ιουλίου 
1998 ορίζει τη σύσταση Μικτού Συμβουλίου. Σύμφωνα με το άρθρο 8 παράγραφος 3 της 
συμφωνίας, το Μικτό Συμβούλιο θεσπίζει τον εσωτερικό κανονισμό του. 
Όπως προβλέπεται στο άρθρο 10 παράγραφος 1 της συμφωνίας, το Μικτό Συμβούλιο 
καθορίζει επίσης τα καθήκοντα της Μικτής Επιτροπής, στα οποία περιλαμβάνεται η 
προπαρασκευή των συνεδριάσεων του Μικτού Συμβουλίου καθώς και ο τρόπος λειτουργίας 
της Μικτής Επιτροπής. 
Η Επιτροπή υποβάλλει στο Συμβούλιο πρόταση για απόφαση του Συμβουλίου σχετικά με 
τη θέση της Κοινότητας όσον αφορά τον εσωτερικό κανονισμό που επισυνάπτεται, ενόψει 
της λήψης σχετικής απόφασης από το Μικτό Συμβούλιο. 
Ι 
Πρόταση 
απόφασης του Συμβουλίου για την κοινή θέση της Κοινότητας στο πλαίσιο του Μικτού 
Συμβουλίου ΕΚ-Μεξικού 
σχετικά με τους εσωτερικούς κανονισμούς του Μικτού Συμβουλίου και της Μικτής 
Επιτροπής 
Το Συμβούλιο της Ευρωπαϊκής Ένωσης, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την πρόταση της Επιτροπής, 
Εκτιμώντας: 
ότι το άρθρο 8 παράγραφος 3 της ενδιάμεσης συμφωνίας για το εμπόριο και τα συναφή 
θέματα μεταξύ της Ευρωπαϊκής Κοινότητας και των Ηνωμένων Μεξικανικών Πολιτειών 
προβλέπει ότι το Μικτό Συμβούλιο που συγκροτείται βάσει της εν λόγω συμφωνίας 
θεσπίζει τον εσωτερικό κανονισμό του , 
ότι το Μικτό Συμβούλιο αποφασίζει, σύμφωνα με το άρθρο 10 παράγραφος 1 της εν λόγω 
συμφωνίας, τα καθήκοντα της Μικτής Επιτροπής, τα οποία περιλαμβάνουν την 
προπαρασκευή των συνεδριάσεων του Μικτού Συμβουλίου και τον τρόπο λειτουργίας της· 
ΑΠΟΦΑΣΙΖΕΙ: 
Να εγκρίνει το συνημμένο σχέδιο απόφασης ως θέση της Κοινότητας στο πλαίσιο του 
Μικτού Συμβουλίου ΕΚ-Μεξικού. 
-2θ^ 
Σχέδιο 
ΑΠΟΦΑΣΗ ΤΟΥ ΜΙΚΤΟΥ ΣΥΜΒΟΥΛΙΟΥ 
(αριθ. ../98 της ) 
του οποίου η σύσταση διέπεται από την ενδιάμεση συμφωνία 
για το εμπόριο και τα συναφή θέματα 
μεταξύ 
της Ευρωπαϊκής Κοινότητας, αφενός, και των Ηνωμένων Μεξικανικών Πολιτειών, 
αφετέρου 
της 8ης Δεκεμβρίου 1997 
ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΜΙΚΤΟΥ ΣΥΜΒΟΥΛΙΟΥ 
ΤΟ ΜΙΚΤΟ ΣΥΜΒΟΥΛΙΟ 
Έχοντας υπόψη: 
την ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής 
Κοινότητας, αφενός, και των Ηνωμένων Μεξικανικών Πολιτειών, αφετέρου, που υπεγράφη 
στις Βρυξέλλες στις 8 Δεκεμβρίου 1997, αποκαλούμενη εφεξής "η συμφωνία" και, ιδίως, τα 
άρθρα 7 έως 11, 
Εκτιμώντας: 
ότι η συμφωνία αυτή άρχισε να ισχύει την 1η Ιουλίου 1998, 
ΘΕΣΠΙΖΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ: 
Αρθρο 1 
Προεδρία 
Κάθε συνεδρίαση του Μικτού Συμβουλίου προεδρεύεται εναλλάξ από τον πρόεδρο του 
Συμβουλίου της Ευρωπαϊκής Ένωσης και εκπρόσωπο της κυβέρνησης του Μεξικού. 
Αρθρο 2 
Συνεδριάσεις 
Το Μικτό Συμβούλιο συνεδριάζει τακτικά σε υπουργικό επίπεδο και όταν το απαιτούν οι 
περιστάσεις με συμφωνία των μερών. 
Κάθε σύνοδος του Μικτού Συμβουλίου πραγματοποιείται σε τόπο που συμφωνείται 
αμοιβαία από τα μέρη. 
-3-
Τις συνεδριάσεις του Μικτού Συμβουλίου συγκαλούν από κοινού οι Γραμματείς του 
Μικτού Συμβουλίου. 
Άρθρο 3 
Αντιπροσώπευση 
Τα μέλη του Μικτού Συμβουλίου είναι δυνατό να αντιπροσωπεύονται σε περίπτωση 
κωλύματος. 
Το μέλος του Μικτού Συμβουλίου που επιθυμεί να αντιπροσωπευθεί γνωστοποιεί στον 
πρόεδρο το όνομα του εκπροσώπου του πριν από τη συνεδρίαση, στην οποία πρόκειται να 
αντιπροσωπευθεί. Ο αντιπρόσωπος μέλους του Μικτού Συμβουλίου ασκεί όλα τα 
δικαιώματα του μέλους αυτού. 
Άρθρο 4 
Αντιπροσωπείες 
Τα μέλη του Μικτού Συμβουλίου είναι δυνατό να συνοδεύονται από υπαλλήλους. Πριν από 
κάθε συνεδρίαση, γνωστοποιείται στον πρόεδρο η προβλεπόμενη σύνθεση και ο επικεφαλής 
της αντιπροσωπείας κάθε μέρους. 
Άρθρο 5 
Γραμματεία 
Ένας υπάλληλος της Γενικής Γραμματείας του Συμβουλίου της Ευρωπαϊκής Ένωσης και 
ένας υπάλληλος της Αποστολής του Μεξικού στην Ευρωπαϊκή Κοινότητα ασκούν από 
κοινού τη Γραμματεία του Μικτού Συμβουλίου. 
Αρθρο 6 
Έγγραφα 
Σε περίπτωση που οι αποφάσεις του Μικτού Συμβουλίου βασίζονται σε έγγραφα, τα 
έγγραφα αυτά αριθμούνται και κυκλοφορούν ως έγγραφα του Μικτού Συμβουλίου με τη 
φροντίδα των δύο Γραμματέων. 
-4-
Αρθρο 7 
Αλληλογραφία 
Η αλληλογραφία που απευθύνεται στο Μικτό Συμβούλιο ή τον πρόεδρο του Μικτού 
Συμβουλίου αποστέλλεται σε οποιονδήποτε από τους δύο Γραμματείς του Μικτού 
Συμβουλίου. 
Οι δύο γραμματείς μεριμνούν, ώστε η αλληλογραφία να αποστέλλεται στον πρόεδρο του 
Μικτού Συμβουλίου και, στην περίπτωση που κρίνεται σκόπιμο, να διανέμεται υπό τη 
μορφή εγγράφων όπως αναφέρεται στο άρθρο 6 στα λοιπά μέλη του Μικτού Συμβουλίου. Η 
αλληλογραφία που κυκλοφορεί κατ'αυτό τον τρόπο, αποστέλλεται στη Γενική Γραμματεία 
της Επιτροπής, στις Μόνιμες Αντιπροσωπείες των κρατών μελών της Ευρωπαϊκής Ένωσης 
και την Αποστολή του Μεξικού στην Ευρωπαϊκή Κοινότητα. 
Οι ανακοινώσεις του προέδρου του Μικτού Συμβουλίου αποστέλλονται στους αποδέκτες 
από τον αντίστοιχο γραμματέα και, όταν κρίνεται σκόπιμο, διανέμονται υπό μορφή 
εγγράφων που αναφέρονται στο άρθρο 6 στα λοιπά μέλη του Μικτού Συμβουλίου, στις 
διευθύνσεις που αναφέρονται στην προηγούμενη παράγραφο. 
Αρθρο 8 
Ημερησία διάταξη των συνεδριάσεων 
Οι Γραμματείς του Μικτού Συμβουλίου καταρτίζουν προσωρινή ημερησία διάταξη για 
κάθε συνεδρίαση με βάση τις προτάσεις των μερών. Γνωστοποιείται από τη γραμματεία 
στους φορείς που αναφέρονται στο άρθρο 7, το αργότερο 15 μέρες πριν από την 
έναρξη της συνεδρίασης. Η προσωρινή ημερησία διάταξη περιλαμβάνει τα θέματα, για 
τα οποία οποιοδήποτε από τα δύο μέρη έχει λάβει αίτηση για προσθήκη στην ημερησία 
διάταξη, το αργότερο 21 μέρες πριν από την έναρξη της συνεδρίασης, αλλά τα θέματα 
αναγράφονται στην προσωρινή ημερησία διάταξη μόνον όταν υποβληθούν τα έγγραφα 
στους γραμματείς το αργότερο κατά την ημερομηνία γνωστοποίησης της ημερησίας 
διάταξης. Η ημερήσια διάταξη εγκρίνεται από το Μικτό Συμβούλιο στην έναρξη κάθε 
συνεδρίασης. Μπορεί να εισαχθεί στην ημερήσια διάταξη θέμα εκτός από αυτά που 
εμφανίζονται στην προσωρινή διάταξη, εάν συμφωνήσουν τα δύο μέρη. 
Σε συμφωνία με τα μέρη, είναι δυνατό να μειώνονται τα χρονικά όρια που 
καθορίζονται στην παράγραφο 1, ώστε να λαμβάνονται υπόψη οι ανάγκες μιας 
συγκεκριμένης περίπτωσης. 
Άρθρο 9 
Πρακτικά 
Το σχέδιο πρακτικών κάθε συνεδρίασης συντάσσεται από κοινού από τους δύο γραμματείς. 
Τα πρακτικά αναφέρουν για κάθε θέμα της ημερησίας διάταξης: 
- τα έγγραφα που υποβλήθηκαν στο Μικτό Συμβούλιο 
- δηλώσεις που ζητήθηκε να συμπεριληφθούν από μέλος του Μικτού Συμβουλίου· 
- τη ληφθείσα απόφαση, τις συστάσεις που εγκρίθηκαν, τις δηλώσεις που συμφωνήθηκαν 
και τα συμπεράσματα που εγκρίθηκαν σχετικά με συγκεκριμένα θέματα. 
Τα πρακτικά περιλαμβάνουν, επίσης, κατάλογο των μελών του Μικτού Συμβουλίου ή των 
εκπροσώπων τους που παρίστανται στη συνεδρίαση. 
Το σχέδιο πρακτικών υποβάλλεται στο Μικτό Συμβούλιο για έγκριση στην επόμενη 
συνεδρίαση του. Το σχέδιο πρακτικών είναι επίσης δυνατό να εγκριθεί γραπτώς από τα δύο 
μέρη. Μετά την έγκριση του, δύο αυθεντικά αντίγραφα των πρακτικών υπογράφονται από 
τους δύο γραμματείς και φυλάσσονται από τα μέρη. Αντίγραφο των πρακτικών 
αποστέλλεται σε καθεμία από τις διευθύνσεις που αναφέρονται στο άρθρο 7 παραπάνω. 
Άρθρο 10 
Αποφάσεις και Συστάσεις 
1. Το Μικτό Συμβούλιο λαμβάνει αποφάσεις και διατυπώνει συστάσεις μετά από 
συμφωνία μεταξύ των μερών. Κατά την περίοδο μεταξύ συνόδων, το Μικτό Συμβούλιο 
μπορεί να λαμβάνει αποφάσεις ή να διατυπώνει συστάσεις με γραπτή διαδικασία, εάν 
συμφωνήσουν τα μέρη. Η γραπτή διαδικασία συνίσταται σε ανταλλαγή υπομνημάτων 
μεταξύ των δύο γραμματέων, σε συμφωνία με τα μέρη. 
2. Οι αποφάσεις και οι συστάσεις του Μικτού Συμβουλίου, υπό την έννοια του άρθρου 9 
της συμφωνίας, φέρουν τον τίτλο "απόφαση" και "σύσταση" αντίστοιχα και ακολουθεί 
αύξων αριθμός, ημερομηνία έγκρισης και περιγραφή του θέματος. 
Οι αποφάσεις και συστάσεις του Μικτού Συμβουλίου επικυρώνονται από τους δύο 
γραμματείΓ και δύο αυθεντικά αντίγραφα υπογράφονται από τους επικεφαλής των 
αποστολών των δύο μερών. 
Οι αποφάσεις και οι συστάσεις αποστέλλονται σε κάθε μία από τις διευθύνσεις που 
αναφέρονται στο άρθρο 7 παραπάνω ως έγγραφα του Μικτού Συμβουλίου. 
-6-
Αρθρο 11 
Δημοσιότητα 
Εκτός εάν ληφθεί αντίθετη απόφαση, οι συνεδριάσεις του Μικτού Συμβουλίου δεν είναι 
δημόσιες. 
Κάθε ένα από τα μέρη μπορεί να αποφασίζει να δημοσιεύσει τις αποφάσεις και τις 
συστάσεις του Μικτού Συμβουλίου στην επίσημη εφημερίδα του. 
Αρθρο 12 
Γλώσσες 
Επίσημες γλώσσες του Μικτού Συμβουλίου είναι οι επίσημες γλώσσες των μερών. 
Το Μικτό Συμβούλιο βασίζει κανονικά τις διαβουλεύσεις του σε έγγραφα που 
συντάσσονται στις γλώσσες αυτές. 
Άρθρο 13 
Δαπάνες 
Η Ευρωπαϊκή Κοινότητα και οι Ηνωμένες Μεξικανικές Πολιτείες καλύπτουν τις 
αντίστοιχες δαπάνες στις οποίες υποβάλλονται λόγω συμμετοχής τους σε συνεδριάσεις του 
Μικτού Συμβουλίου, όσον αφορά το προσωπικό, τις δαπάνες ταξιδιού και διαμονής, καθώς 
και τις δαπάνες που συνδέονται με ταχυδρομικές υπηρεσίες και τηλεπικοινωνίες. 
Τις δαπάνες για τη διοργάνωση των συνεδριάσεων, τη διερμηνεία κατά τη διάρκεια των 
συνεδριάσεων, τη μετάφραση και αναπαραγωγή εγγράφων καλύπτει το μέρος στο οποίο 
διενεργούνται οι συνεδριάσεις. 
Άρθρο 14 
Επιτροπή 
Συγκροτείται Μικτή Επιτροπή σύμφωνα με το άρθρο 10 της συμφωνίας, η οποία 
επικουρεί το Μικτό Συμβούλιο στην εκπλήρωση των καθηκόντων του. 
Αποτελείται από εκπροσώπους της Ευρωπαϊκής Επιτροπής, αφενός, και εκπροσώπους 
της κυβέρνησης του Μεξικού, αφετέρου, συνήθως σε επίπεδο ανώτερων υπαλλήλων. 
2. Η Μικτή Επιτροπή προετοιμάζει τις συνεδριάσεις και αποφάσεις του Μικτού 
Συμβουλίου, παρακολουθεί την εφαρμογή των αποφάσεων και συστάσεων του Μικτού 
Συμβουλίου, όταν αυτό κρίνεται σκόπιμο, και σε γενικές γραμμές εξασφαλίζει την 
ορθή λειτουργία της συμφωνίας. Εξετάζει οποιοδήποτε θέμα της παραπέμπει το Μικτό 
Συμβούλιο καθώς και οποιοδήποτε άλλο ζήτημα δημιουργηθεί κατά την καθημερινή 
εφαρμογή της συμφωνίας. Υποβάλλει προτάσεις για αποφάσεις ή/και συστάσεις προς 
έγκριση από το Μικτό Συμβούλιο. 
3. Ο εσωτερικός κανονισμός της Μικτής Επιτροπής συνάπτεται ως παράρτημα 1 στον 
παρόντα εσωτερικό κανονισμό. 
ΠΑΡΑΡΤΗΜΑ 
ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΜΙΚΤΗΣ ΕΠΙΤΡΟΠΗΣ 
Άρθρο 1 
Προεδρία 
Η Μικτή Επιτροπή προεδρεύεται εναλλάξ από εκπρόσωπο της Επιτροπής των Ευρωπαϊκών 
Κοινοτήτων και εκπρόσωπο της κυβέρνησης του Μεξικού, συνήθως σε επίπεδο ανωτέρων 
υπαλλήλων. 
Αρθρο 2 
Συνεδριάσεις 
Η Μικτή Επιτροπή συνεδριάζει μία φορά το χρόνο και όταν το απαιτούν οι περιστάσεις, με 
συμφωνία των μερών. Όλες οι συνεδριάσεις της Μικτής Επιτροπής συγκαλούνται από 
κοινού από τους Γραμματείς και πραγματοποιούνται εναλλάξ στις Βρυξέλλες και το Μεξικό 
ανά διαστήματα που συμφωνούνται από τα μέρη. 
Άρθρο 3 
Αντιπροσωπείες 
Πριν από κάθε συνεδρίαση ο πρόεδρος της Μικτής Επιτροπής ενημερώνεται σχετικά με την 
προβλεπόμενη σύνθεση και τον επικεφαλής της αντνπροσωπείας κάθε μέρους. 
Άρθρο 4 
Γραμματεία 
Ένας υπάλληλος της Επιτροπής της Ευρωπαϊκής Κοινότητας και ένας υπάλληλος της 
κυβέρνησης του Μεξικού αποτελούν τους γραμματείς της Μικτής Επιτροπής. 
Όλη η αλληλογραφία προς και από τον πρόεδρο της Μικτής Επιτροπής που προβλέπεται 
στο παρόν παράρτημα αποστέλλεται στους γραμματείς της Μικτής Επιτροπής και στους 
γραμματείς και τον πρόεδρο του Μικτού Συμβουλίου και, εφόσον κρίνεται σκόπιμο, στα 
μέλη της Μικτής Επιτροπής. 
Άρθρο 5 
Δημοσιότητα 
Εκτός εάν ληφθεί αντίθετη απόφαση, οι συνεδριάσεις της Μικτής Επιτροπής δεν είναι 
δημόσιες. 
Άρθρο 6 
Ημερησία διάταξη των συνεδριάσεων 
1. Οι γραμματείς της Μικτής Επιτροπής συντάσσουν προσωρινή ημερησία διάταξη για 
κάθε συνεδρίαση. Αποστέλλεται στον πρόεδρο και τους γραμματείς της Μικτής 
Επιτροπής καθώς και στα μέλη αυτής το αργότερο δεκαπέντε ημέρες πριν από την 
έναρξη της συνεδρίασης. Στην προσωρινή ημερησία διάταξη περιλαμβάνονται θέματα, 
σχετικά με τα οποία ο πρόεδρος έχει λάβει αίτηση για προσθήκη στην ημερησία 
διάταξη το αργότερο 21 μέρες πριν από την έναρξη της συνεδρίασης, αλλά τα θέματα 
αναγράφονται στην προσωρινή ημερησία διάταξη μόνον όταν αποσταλούν στους 
γραμματείς τα έγγραφα το αργότερο κατά την ημερομηνία έκδοσης της ημερησίας 
διάταξης. Η ημερησία διάταξη εγκρίνεται από την Μικτή Επιτροπή στην αρχή κάθε 
συνεδρίασης. Μπορεί να τεθεί στην ημερησία διάταξη θέμα εκτός από αυτά που 
περιλαμβάνονται στην προσωρινή ημερησία διάταξη, εάν τα μέρη συμφωνούν. 
2. Σε συμφωνία με τα μέρη, τα χρονικά όρια που καθορίζονται στην παράγραφο 1 είναι 
δυνατό να μειωθούν για να ληφθούν υπόψη ειδικές περιστάσεις. 
Άρθρο 7 
Πρακτικά 
Συντάσσονται ιρακτικά για κάθε συνεδρίαση που βασίζονται στη συνοπτική παρουσίαση 
των συμπερασμάτων στα οποία κατέληξε η Μικτή Επιτροπή από τον πρόεδρο. Μετά από 
την έγκριση τους από την Μικτή Επιτροπή, τα πρακτικά υπογράφονται από τον πρόεδρο και 
τους γραμματείς και φυλάσσονται από τα μέρη. Αντίγραφο των πρακτικών αποστέλλεται 
στον πρόεδρο και τους γραμματείς του Μικτού Συμβουλίου καθώς και στα μέλη της Μικτής 
Επιτροπής. 
-10-
Άρθρο 8 
Αποφάσεις και συστάσεις 
Στις ειδικές περιπτώσεις που εξουσιοδοτείται η Μικτή Επιτροπή, σύμφωνα με το άρθρο 10 
παράγραφος 2 της συμφωνίας, να προβαίνει σε συστάσεις ή να λαμβάνει αποφάσεις, οι 
πράξεις αυτές θα έχουν τον τίτλο "σύσταση" ή "απόφαση" αντίστοιχα, και θα ακολουθεί 
αύξων αριθμός, ημερομηνία έγκρισης και περιγραφή του θέματος τους. 
Σε περίπτωση που η Μικτή Επιτροπή προβαίνει σε συστάσεις ή λαμβάνει αποφάσεις, 
εφαρμόζονται κατ'αναλογία οι διατάξεις των άρθρων 10, 11 και 12 της απόφασης αριθ. ... 
για τον καθορισμό του εσωτερικού κανονισμού του Μικτού Συμβουλίου. 
Οι αποφάσεις και οι συστάσεις της Μικτής Επιτροπής αποστέλλονται στις διευθύνσεις που 
αναφέρονται στο άρθρο 4 του παρόντος παραρτήματος. 
Άρθρο 9 
Δαπάνες 
Η Ευρωπαϊκή Κοινότητα και οι Ηνωμένες Μεξικανικές Πολιτείες καλύπτουν τις δαπάνες 
στις οποίες υποχρεώνονται λόγω συμμετοχής τους στις συνεδριάσεις της Μικτής 
Επιτροπής, τόσον όσον αφορά το προσωπικό, τις ταξιδιωτικές δαπάνες και τις δαπάνες 
διαμονής όσο και τις δαπάνες ταχυδρομικών υπηρεσιών και τηλεπικοινωνιών. 
Οι δαπάνες που συνδέονται με τη διοργάνωση και τη διερμηνεία συνεδριάσεων, τη 
μετάφραση και αναπαραγωγή εγγράφων καλύπτονται από το μέρος, στο έδαφος του οποίου 
πραγματοποιείται η συνεδρίαση. 
• 11 
ISSN 0254-1483 
COM(98) 456 τελικό 
ΕΓΓΡΑΦΑ 
GR 01 02 06 π 
Αριθ. καταλόγου : CBCO-98-467-GR-C 
ISBN 92-78-38330-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
Ιλ